CELEX: 62013TA0614
Language: hr
Date: 2014-09-26 00:00:00
Title: Predmet T-614/13: Presuda Općeg suda od 26. rujna 2014. – Romonta protiv Komisije („Okoliš — Direktiva 2003/87/EZ — Sustav trgovanja emisijskim jedinicama stakleničkih plinova — Prijelazna pravila za usklađenu besplatnu dodjelu emisijskih jedinica od 2013. nadalje — Odluka 2011/278/EU — Nacionalne provedbene mjere koje je predložila Njemačka — Klauzula za slučajeve s prekomjernim teškoćama — Sloboda izbora zanimanja i sloboda poduzetništva — Pravo vlasništva — Proporcionalnost”)

10.11.2014   
            
            
               HR
            
            
               Službeni list Europske unije
            
            
               C 395/47
            
         
      Presuda Općeg suda od 26. rujna 2014. – Romonta protiv Komisije
      (Predmet T-614/13) (1)
      
      ((„Okoliš - Direktiva 2003/87/EZ - Sustav trgovanja emisijskim jedinicama stakleničkih plinova - Prijelazna pravila za usklađenu besplatnu dodjelu emisijskih jedinica od 2013. nadalje - Odluka 2011/278/EU - Nacionalne provedbene mjere koje je predložila Njemačka - Klauzula za slučajeve s prekomjernim teškoćama - Sloboda izbora zanimanja i sloboda poduzetništva - Pravo vlasništva - Proporcionalnost”))
      (2014/C 395/58)
      Jezik postupka: njemački
      
         Stranke
      
      
         Tužitelj: Romonta GmbH (Seegebiet Mansfelder Land, Njemačka) (zastupnici: I. Zenke, M.-Y. Vollmer, C. Telschow i A. Schulze, odvjetnici)
      
         Tuženik: Europska komisija (zastupnici: E. White, C. Hermes i K. Herrmann, odvjetnici)
      
         Predmet
      
      Zahtjev za poništenje Odluke Komisije 2013/448/EU od 5. rujna 2013. o nacionalnim provedbenim mjerama za prijelaznu besplatnu dodjelu emisijskih jedinica stakleničkih plinova u skladu s člankom 11. stavkom 3. Direktive 2003/87/EZ Europskog parlamenta i Vijeća (SL L 240, str. 27.) u dijelu u kojem se u članku 1. stavku 1. te odluke tužitelju odbijaju dodijeliti dodatne količine emisijskih jedinica koje je zatražio na temelju klauzule za slučajeve s prekomjernim teškoćama iz članka 9. stavka 5. Treibhausgas-Emissionshandelsgesetza (njemačkog Zakona o trgovanju emisijama stakleničkih plinova) od 21. srpnja 2011., za treće razdoblje trgovanja emisijskim jedinicama, koje teče od 2013. do 2020.
      
         Izreka
      
      
                  1.
               
               
                  Tužba se odbija.
               
            
                  2.
               
               
                  Romonta GmbH snosit će troškove glavnog postupka i postupka privremene pravne zaštite.
               
            
         (1)  SL C 31, 1.2.2014.